**PROGRAM DE GUVERNARE**

**Ce vrem să obținem? – Obiective**

* **Acces echitabil la sistemul de sănătate.** Creșterea capacității sistemului sanitar prin investiții în personalul medical și infrastructura de sănătate.
* **Locuri de muncă și putere de cumpărare pentru români**. Cât mai multe locuri de muncă menținute și protejarea nivelului de trai, mai ales pentru persoanele vulnerabile
* **Acces echitabil la educație.** Creșterea capacității și calității sistemului de educație prin investiții în profesori și în infrastructura și mijloacele de învățământ
* **Investiții**. Efecte de multiplicare pentru creștere economică. Stoparea guvernării pe datorie.
* **Stimularea producției “Fabricat în România”.** Un program masiv de investiții la nivel local, regional și central.
* **Digitalizarea** marilor sisteme publice din România

**De unde bani? - Resurse de finanțare**

* **Bugetul de stat** – investiții de 20 miliarde lei, din cele 50 miliarde lei alocate deja prin proiecția de buget
* **Accelerarea colectării arieratelor recuperabile de la marii datornici** și reducerea evaziunii fiscale - 13 miliarde lei
* **Fonduri europene** în valoare de 15 miliarde lei din sumele deja alocate prin exercițiul financiar 2014-2020
* **Parteneriatele public-private** pentru minimum 5 obiective de investiții majore, prioritar în spitale. 2 miliarde euro pot fi accesate doar de la fondurile de pensii private din România, pe proiecte PPP fezabile.
* **Intrări din investiții străine directe** de 1 miliard euro în 2020 - trimestrul 4

1. **ACCES ECHITABIL LA SĂNĂTATE**

***(9 PROGRAME PRIORITARE)***

Pe TERMEN SCURT ȘI MEDIU, pentru redarea încrederii cetățenilor în sistemul de sănătate publică românesc este prioritară implementarea unui ***Program de Management profesionist în criza COVID-19***:

1. **Comunicarea transparentă**,
2. **Plan coerent de testare a populației**,
3. **Creșterea capacității de răspuns la situații de risc epidemiologic,**
4. **Sprijin pentru mediul privat în criza COVID-19.**

Pe TERMEN MEDIU ȘI LUNG, susținem un ***acces echitabil la sistemul de sănătate*** printr-o serie de programe și măsuri concrete pentru **Creșterea capacității sistemului sanitar** prin investiții în personalul medical și infrastructura de sănătate – prin programele de sprijin pentru spitale și cabinetele de medicină de familie. Repornim producția de medicamente și echipamente sanitare în România.

1. **Susținerea centrelor de sănătate/cabinetelor de medicină de familie**
2. **Medicamente și echipamente sanitare FABRICATE ÎN ROMÂNIA**
3. **Servicii medicale de bază pentru toți românii**
4. **Servicii medicale de urgență pentru toți.**
5. **Programe prioritare de investiții în infrastructură sanitară**

**PROGRAME DETALIAT:**

1. **Comunicare transparentă în criza COVID-19**
   1. **Crearea site-ului Informare COVID-19 Romania care va cuprinde toate actele normative, toate recomandările către populație, de la MAI, MS, etc, răspuns la cele mai frecvente întrebări,**

Model: <https://www.gov.uk/coronavirus>, <https://www.nhs.uk/conditions/coronavirus-COVID-19/>

*Termen: 30 de zile*

*Răspunde: STS, MAI, MS. Coordonare și răspundere: INSP*

*Buget 2020: 5 milioane lei*

* 1. **Comunicarea pe fiecare localitate a persoanelor infectate și a localizării focarelor mai mari de 3-5 persoane dacă acestea nu fac parte din aceeași familie**

*Termen: 30 de zile*

*Răspunde: STS, MAI, MS. Coordonare și răspundere: INSP*

*Buget 2020: 3 milioane lei*

* 1. **Constituirea unui call center cu număr unic național care să răspundă la “cele mai frecvente întrebări” de natură administrativă.** Acest call center preia întrebările și răspunde inclusiv la întrebări de natură medicală adresate de populație

*Termen: 30 de zile*

*Răspunde: STS, MAI, MS. Coordonare și răspundere: INSP.*

*Buget 2020: 15 milioane lei*

* 1. **Redactarea și difuzarea unor materiale specifice categoriilor de vârstă, (grădinița, clasele 1-4, clasele 5-8, clasele 9-12, studenți) de conștientizare a bolii, măsurilor necesare de protecție, nevoii de protejate a persoanelor la risc (cei cu comorbidități, persoane in vârstă etc) ce vor fi transmise obligatoriu cu ocazia începerii anului școlar, la începutul fiecărei zile.**

*Termen: 30 de zile*

*Răspunde: Ministerul Sănătății, Ministerul Educației, Inspectorate școlare județene, scoli, grădinițe.*

*Buget 2020: 3 milioane lei*

1. **Programe privind Testarea populației în timpul crizei COVID-19**
   1. **Stabilirea protocolului de testare obligatorie, voluntară, care va fi asumat și publicat.** *Testare urmată de izolare pentru pozitivi, dacă aceștia sunt asimptomatici și nu internare forțată 48h.*

*Răspunde: Ministerul Sănătății.*

*Propune: Societatea de epidemiologie, Societatea de microbiologie, pe baza recomandărilor OMS.*

*Termen: 1 săptămâna.*

* 1. **Testarea prin metode de identificare virală RTPCR a persoanelor suspecte***(contacții persoanelor pozitive și, eventual, contacții contacților, inclusiv cei CARE NU PREZINTĂ SIMPTOME, care în prezent sunt excluși de la testare, fiind obligați să stea în izolare 14 zile)* **și decontarea integrală a costurilor de testare.** Actualizarea săptămânală a algoritmului de testare, la propunerea transparentă a Comisiilor de specialitate de epidemiologie, sănătate publică, igienă, microbiologie.

*Termen: 1 săptămâna.*

*Răspunde: MS, INSP*

* 1. **Introducerea decontării parțiale a testărilor la cerere efectuate, similar decontării parțiale a medicamentelor.**

*Termen: 1 lună*

*Răspunde: Ministerul Sănătății, CNAS, INSP*

* 1. **Introducerea posibilității de efectuare a testării la cerere**, contracost, pentru persoanele care solicită acest serviciu, inclusiv persoane internate, izolate/carantinate. *Astfel persoanele care intră în țară din zone roșii și sunt obligate să intre în carantină sau izolare pot avea posibilitatea de a face test la cere pentru a ieși din carantină.*
  2. **Introducerea testării „obligatorii” pentru categorii profesionale** astfel încât activitatea economică sa se poată desfășura în condiții de siguranță pentru beneficiari.

*Termen: 1 lună.*

*Răspunde Ministerul Sănătății, INSP.*

Propune: Societatea de epidemiologie, Societatea de sănătate publică, Societatea de microbiologie, conform recomandărilor OMS.

Aceste testări vor putea fi decontate integral sau parțial.

* 1. **Introducerea posibilității de deducere fiscală a testărilor în urma stabilirii unui cost maximal/ testare**

*Termen: 1 octombrie.*

*Răspunde: Ministerul Sănătății, Ministerul Finanțelor Publice, INSP.*

* 1. **Stimulent pentru donatorii de plasmă cu anticorpi COVID-19.** (A se vedea propunerea primarului general de a se acorda un bonus de 1.000 de euro celor care donează plasmă cu anticorpi, având în vedere că doar 10% dintre cei care au dezvoltat anticorpi au donat această plasmă care poate salva vieți).
  2. **Stabilirea unui protocol de realizare a testelor pe zi care să asigure raportare constantă și coerentă.** Variațiile mari ale numărului de teste efectuate în weekend vs zile lucrătoare nu permit o evaluare corectă a evoluției pandemiei, mai ales că multe dintre testele colectate în zilele de weekend sunt procesate la începutul săptămânii, indicând în mod fals o creștere a numărului de cazuri pozitive. Ideal ar fi să se mențină același nivel de testare și procesare în toate zilele săptămânii.
  3. **Raportarea numărului de persoane care au dezvoltat anticorpi.** Câte persoane s-au imunizat în fața virusului în total și în fiecare zi.

1. **Programe privind Creșterea capacității de răspuns in situații de risc epidemiologic/biologic**
   1. **Obligativitatea Autorităților Publice Locale privind constituirea Planului de intervenție in situație de risc epidemiologic** care va cuprinde simulare de intervenție cu identificarea resurselor necesare, procedurilor, pașilor de urmat in cazul apariției la nivelul fiecărei comunități a persoanei suspecte, persoanei confirmate, focar familial, focar extins.

Modelul va fi furnizat de MAI fiecărei APL care va completa datele specifice comunității. Pe verticală, planurile fiecărei APL vor fi integrate în planuri similare la nivelul fiecărui județ, regiune de dezvoltare, național. La nivel național, simulările vor cuprinde metodologiile de urmat pe fiecare categorie din următoarele: suspect, confirmat, pacient ATI, izolați. De asemenea, planurile vor cuprinde **standardizarea aplicării măsurilor necesare** de luat de fiecare APL (măsuri de dezinfecție) în cazul apariției tipurilor de cazuri suspecți, confirmați, izolați

*Termen: 1 Septembrie*

*Răspunde: Ministerul Afacerilor Interne, Ministerul Sănătății, Ministerul Dezvoltării, Ministerul Finanțelor Publice.*

*Buget 2020: 1 milion lei / regiune*

* 1. **Creșterea capacității de îngrijire a pacienților pe fiecare din categoriile: suspect, confirmat asimptomatic, confirmat simptomatic, confirmat grav**. La nivelul fiecărui județ vor fi identificate și publicate transparent spațiile în care se poate face carantinarea persoanelor suspecte care nu se pot izola in condiții de siguranță la domiciliu, numărului de paturi și indicația acestora pentru internarea persoanelor cu simptomatologie ușoară, simptomatologie medie, simptomatologie gravă. Pentru pacienții cu simptomatologie gravă care nu pot fi tratați la nivel județean sau este depășită capacitatea la nivel județean vor fi identificate si centrele de la nivelul euroregiunii care vor prelua acești pacienți.

*Termen de finalizare a planurilor: 1 lună.*

*Răspunde: Ministerul Afacerilor Interne, Ministerul Sănătății, Ministerul Finanțelor Publice.*

*Obiectiv: creșterea nr. de paturi ATI COVID-19 la 1000-1500-2000-2500 (față de aproximativ 800 acum)*

*Buget 2020: 100.000 euro/pat ATI cu dotările necesare aferente.*

* 1. **Creșterea capacității sistemului de sănătate de a asigura serviciile necesare pentru pacienți COVID-19-19 cu altă patologie**, **respectiv pacienți fără COVID-19,** prin creșterea numărului de paturi ATI cu dotarea necesară aferentă la 2000-2500-3000-3500-4000 (față de aproximativ 1500 acum)

*Termen: trimestrial.*

*Răspunde: MAI, MS, MIN Finanțe.*

*Propune: Societatea romană de ATI.*

*Buget 2020: 100.000 euro/pat ATI cu dotările necesare aferente.*

* 1. **Creșterea capacității de răspuns a Rețelei de sănătate publică de la nivel național, regional, județean.**

*Termen: 1 - 3 luni.*

*Răspunde: MS, INSP, DSP, MAI, Min. Finanțe.*

*Buget 2020: 1 milion lei /DSP Județean; 3 milioane lei / Centrul Regional de Sănătate Publică; 10 milioane lei / INSP*

**Creșterea capacității sistemului de anatomie patologică și medicină legală de a efectua autopsiile, inclusiv la cerere, *în cazul pacienților decedați, diagnosticați sau suspecți COVID-19*;** *(Este foarte important ca numărul de decese COVID-19 să se stabilească doar pe baza unui raport de autopsie. Circulă foarte multe povești și relatări despre decedați din alte cauze pentru care medicii ar fi oferit familiilor lor sume de bani pentru a fi declarați decedați COVID-19. Acest lucru afectează foarte mult credibilitatea în datele Guvernului. Cea mai vehiculată sumă este de 3.000 de lei. Pentru recâștigarea încrederii privind numărul de decese, ar trebui să se dispună o procedură care să nu permită astfel de falsificări. Deci raportul de autopsie pentru decedații COVID-19 ar trebui să fie obligatoriu, nu la cerere.)*

*Termen: 1 lună*

*Răspunde: MAI, MS, INSP, INML, Min Justiției, Min Finanțe.*

*Buget 2020: 1 milion de lei / serviciu județean de medicină legală; 3 milioane lei/ centru regional de medicina legală; 10 milioane lei / INML*

* 1. **Asigurarea materialelor de protecție necesare personalului medical.** La nivelul spitalelor va fi decontat din serviciile decontate de CNAS. La nivelul cabinetelor de medicină de familie, Cabinete de stomatologie, laboratoare aflate în activitate, Cabinete ambulatorii de specialitate aflate în contract cu CNAS stabilirea unei sume forfetare (ex. 1000 lei/lună/medic sau tură, pe medic de familie, medic de ambulator cu norma întreagă, etc) decontate din fondurile CNAS pentru asigurarea condițiilor de siguranță a serviciilor medicale.

*Buget 2020: 200 milioane lei.*

* 1. **Asigurarea măștilor pentru persoanele defavorizate prin distribuție de către Autoritățile Publice Locale, furnizate de către MS.**

*Termen: 1 săptămână; desfășurare permanentă.*

* 1. **Organizarea examenului de specialitate în cel mai scurt timp și încadrarea specialiștilor ATI, Infecțioase, epidemiologie, igienă, Sănătate publică.**
  2. **Organizarea de cursuri intensive de scurtă durată pentru nevoia de personal care să lucreze în call center, DSP, CSP, INSP, APL.**

*Termen: 1 lună,*

*Răspunde: MS, Universități de medicina și farmacie, Min Educație, Min Finanțe, Colegiul Medicilor, Colegiul Farmaciștilor, OAMMR*

*Buget 2020: 1000 lei / persoană formată*

* 1. **Asigurarea standardului de tratament pentru toți pacienții, indiferent de locul internării la nivel național prin distribuția echitabilă, la nivelul tuturor centrelor regionale și județene a medicamentelor, materialelor sanitare, echipamentelor necesare.** Vor fi definite la nivelul fiecărei euroregiuni centre de coordonare reprezentate de clinicile de Infecțioase, ATI, Pneumologie, de la nivelul centrelor universitare care vor coordona aceasta activitate.

*Termen: 1 lună.*

*Răspunde: MS, MAI, M Finanțe.*

*Propune: societatea de boli Infecțioase, societatea de ATI, societatea de microbiologie, societatea de sănătate publica, societatea de epidemiologie.*

1. **Sprijin pentru mediul privat în criza COVID-19**

Suportarea, prin bugetul Fondului Național Unic de Asigurări Sociale de Sănătate, a tuturor cheltuielilor efectuate de către agenții economici cu materialele specifice pentru prevenirea răspândirii virusului **în limita unui plafon de 5% din cifra de afaceri anuală aferentă anului precedent** - majoritatea firmelor pot să își continue activitatea daca există protecție adecvată pentru angajați, fiind mai eficient pentru stat sa pună la dispoziție  măști care sa conducă la reluarea activității economice decât să suporte 75% din salarii ca șomaj tehnic.

1. **Susținerea centrelor de sănătate / cabinetelor de medicină de familie** 
   1. **Acordarea unor facilități la deschiderea cabinetelor medicale ale medicilor de familie și ale medicilor din ambulatoriul de specialitate, centrelor multifuncționale**, inclusiv diminuarea redevențelor la nivel acceptabil și coplata la utilități etc.
   2. **Dezvoltarea de centre de sănătate ambulatorii multifuncționale** (specialități medicale, specialități paraclinice, servicii de imagistică, laborator, explorări funcționale).
2. **Medicamente și echipamente sanitare fabricate în România**
   1. **Dezvoltarea capacităților de producție de materiale sanitare, reactivi, dezinfectanți, echipamente de protecție, echipamente medicale in Romania.** Câte o fabrică din fiecare tip la nivelul fiecărei euroregiuni de dezvoltare, astfel încât fiecare județ sa beneficieze de câte o investiție de acest tip; 40 total.
   2. **Schema de ajutor de stat de 300 milioane lei pentru producătorii de medicamente din România, inclusiv repornirea accelerată a producției la Institutul Cantacuzino și sprijin specific acordat Antibiotice Iași** pentru dezvoltarea producției de medicamente inovative pentru tratamentul infecției cu COVID-19.
3. **Programe prioritar de investiții infrastructura sanitară**
   1. **. Clinica multifuncțională „Dr. Calistrat Grozovici” - Institutul de Boli Infecțioase „Matei Balș”** (Parteneriat Public Privat).

Furnizarea unui act medical superior.

Creșterea numărului de locuri de tratament pentru bolnavi, prin construirea a două corpuri de clădire cu o suprafață desfășurată de circa 51.000 m2.

Secție de urgență, unitate ambulatoriu, unități ATI, săli pentru consultații, imagistică, radioterapie, bloc operator, farmacie, camere de gardă, cabinete, heliport, amfiteatru și săli de cursuri pentru studenți, laboratoare, bloc de cercetare, săli de ședință, vestiare, spații pentru vizitatori, spații tehnice etc.

* 1. **Construirea unui centru de arși și reorganizarea fluxurilor medicale ale spitalului pentru o mai bună poziționare și conectare a Departamentelor Urgență, ATI și chirurgie pentru Spitalul Clinic de Urgență pentru Copii „Grigore Alexandrescu” București**

(72 paturi specializare, 8 săli de operație)

*Durata execuție: 36 de luni,*

*Cost total proiect: 75 milioane euro*

*Alocare pentru primul an = 25 milioane euro*

* 1. **Construirea unui centru de arși și reorganizarea fluxurilor medicale ale spitalului pentru o mai bună poziționare și conectare a Departamentelor: Urgență, ATI și chirurgie pentru Spitalul Clinic Județean de Urgență Târgu Mureș**

(72 paturi specializare, 25 săli de operație)

*Durata execuție: 36 de luni*

*Cost total proiect: 62 milioane euro*

*Alocare pentru primul an = 20 milioane euro*

* 1. **Construcția în parteneriat public privat a unui spital nou in cadrul Institutului de Urgență pentru Boli Cardiovasculare “C.C. Iliescu”** cu 325 paturi

*Cost total estimat construcție si echipamente: 100 milioane euro*

*Alocare pentru primul an = 35 milioane euro*

**Program “Servicii medicale de bază pentru toți românii”**

Comunitățile care nu au acoperit necesarul de servicii de medicină de familie, medicină dentară și servicii farmaceutice vor fi sprijinite și finanțate pentru a organiza cabinet de medicină de familie, cabinet medicină dentară și farmacie comunitară, personalul din cabinet (medic de medicină de familie, asistentă medicală, medic dentist, farmacist) fiind angajat al comunității cu salarizare conform Legii salarizării unitare 153/2017. Fiecare din acest centru va fi dotat cu un *automobil de tip SUV cu tracțiune integrală de producție autohtonă.*

Similar spitalelor care au acum posibilitatea să solicite scoaterea la concursul de rezidențiat a posturilor pentru medici în alte specialități, spitalele orășenești, municipale, chiar Autorități Publice Locale vor putea solicita MS prin intermediul DSP scoaterea la concursul de rezidențiat a posturilor de medicină de familie.

*Rezultat așteptat: 100 de centre*

*Buget 2020: 200.000 euro/centru.*

1. **Program “Servicii medicale de urgență pentru toți”**

Până la sfârșitul anului 2020, va fi îmbunătățit accesul populației la serviciile de urgență prin asigurarea unor **centre sub forma policlinicilor, dotate cu ambulanță și o mașină de stins incendii**, care să acopere o rază de maximum 30 km.

Fiecare centru va primi ajutor nerambursabil de 200.000 euro pentru o ambulanță și mașina de stins incendii și dotarea lor.

Centrele vor fi stabilite la nivel regional.

1. **STIMULAREA PRODUCȚIEI “FABRICAT ÎN ROMÂNIA”**
2. **COMPANII**

***(10 PROGRAME PRIORITARE)***

Mizăm pe competitivitate prin **programele Produs în România**. Considerăm că toate companiile care produc în România, plătesc taxe și impozite în mod corect, remunerează decent munca lucrătorilor români și ajută la dezvoltarea României sunt companii românești, indiferent că au acționariat străin sau autohton. Pornim un **Program de relansare a Producției în România**, **prin Stimularea investițiilor mari de tip greenfield** și **Fondul de Industrializare pe bază de Licențe**. **Regândirea lanțurilor de producție pe componente interne plus creșterea nivelului de prelucrare, inclusiv tehnologică, la intern**. Propunem **Programe de sprijin prioritar în industria de medicamente, de echipamente medicale, chimică, petrochimică, alimentară, de tractoare, mașini, unelte si utilaje agricole, îngrășăminte, mobilă, ceramică și porțelan, sticlă** s.a., pe lângă **clusterele de competitivitate** pe care le avem acum în auto si piese, IT, energie s.a. Prin **Programul Produse proaspete în fiecare casă** introducem soluții prin care produsele agroalimentare românești să ajungă din ferme și exploatații pe masa fiecărui român. Propunem **Programe de sprijin pentru toți producătorii agricoli români**, în vederea creșterii producției și furnizării unor bunuri agricole de calitate, la prețuri mici.

1. **Program de stimulare a investițiilor mari.**
2. **Program de sprijin pentru industria auto.**
3. **Program de sprijin pentru industria de electrocasnice.**
4. **Program de start-up uri pentru studenți.**
5. **Programul privind dublarea lungimii rețelei conductelor de gaz metan și conectarea a 3 milioane de locuințe din România la gaz metan în următorii 5 ani**
6. **Fundamentarea unui Program pentru relansarea industriei petrochimice din România**
7. **Program privind Industrializarea pe bază de Licențe.**
8. **Schemă de 200 milioane lei anual pentru retehnologizarea companiilor locale.**
9. **Program privind acordarea de vouchere de 2250 euro pentru reabilitare termică locuințe.**
10. **Program privind Consolidarea stocurilor de urgență.**

**PROGRAME DETALIAT:**

1. **Program de stimulare a investițiilor mari. Acordarea de stimulente fiscale investițiilor greenfield/de dezvoltare autohtone și străine.** Schemă de ajutor de stat de 500 milioane lei centrată pe principalele sectoare competitive (auto, agroalimentar etc) + Sprijin guvernamental (garanții ale statului, scutire la plata impozitului pe profit, plata impozitului pe salariu, facilități la obținerea terenurilor și reducerea birocrației). Acordarea punctajelor se va face în funcție de capacitatea de a antrena un număr cât mai mare de furnizori locali importanți la nivel local în lanțul de producție, dimensiunea investiției, numărul de locuri de muncă nou create, transferul tehnologic, capacitatea de a răspunde cererii externe și de promovare a exporturilor – bugetul de stat.
2. **Program de sprijin pentru industria auto. Dublarea bugetului Programului Rabla Clasic de la 405 milioane lei la 910 milioane lei,** care va fi utilizat numai pentru autovehicule fabricate în România...Programul Rabla Plus in valoare de 140 milioane lei milioane lei pentru anul 2020 se va utiliza numai pentru achizițiile făcute de către instituțiile publice. Introducerea unei reguli ca instituțiile publice să achiziționeze doar automobile fabricate în România, cu excepția autovehiculelor specializate care nu pot fi asigurate de producția internă (ex. Ambulanțe, autovehicule speciale de intervenții).
3. **Program de sprijin pentru industria de electrocasnice. Mărirea bugetului Programului Rabla pentru Electrocasnice de la 30 de milioane lei la 300 milioane lei,** utilizați numai pentru cumpărarea echipamentelor fabricate în România.
4. **Program de start-up-uri pentru studenți. Start-up-uri pentru studenți prin creșterea numărului de firme în centrele universitare** – finanțarea incubatoarelor de afaceri in universități în conlucrare cu parteneri locali (autorități publice, companii străine / autohtone) – bugete locale + buget Ministerul Economiei.
5. **Începerea Programului privind Dublarea lungimii rețelei conductelor de gaz metan și conectarea a 3 milioane de locuințe din România la gaz metan în următorii 5 ani,** folosind o parte din rezervele de gaz extrase din Marea Neagră.
6. **Fundamentarea unui Program pentru relansarea industriei petrochimice din România** susținute de producția energetică internă cu finanțare de la bugetul de stat, fonduri europene și parteneriat public-privat.
7. **Program privind Industrializarea pe bază de Licențe**. Crearea unui **Fond de Investiții de 1 miliard de lei pentru industrializarea pe bază de Licențe,** pentru industriile selectate drept competitive. Fondul contribuie total sau parțial în funcție de necesar la cumpărarea acestor licențe pentru fabricile autohtone urmând ca aceste fabrici sa returneze anual din încasări un procent pentru folosirea acestor licențe. (finanțare mixtă din bugetul de stat, fonduri europene, împrumuturi atrase și investiții private).
8. **Schemă de 200 milioane lei anual pentru retehnologizarea companiilor locale.** Compatibilizarea tehnologică se va face inclusiv prin sprijinirea transferului de tehnologie de la companiile străine către cele locale - buget Ministerul Economiei
9. **Program privind acordarea de vouchere de 2250 euro pentru reabilitare termică locuințe.** 200.000 beneficiari în 2020. Banii vor putea fi folosiți pentru anveloparea caselor sau înlocuirea ferestrelor cu geamuri termopan. Programul va fi finanțat din fonduri europene.
10. **Program privind Consolidarea stocurilor de urgență.** Se alocă 500 milioane euro rezervelor statului din cadrul MAI pentru a fi refăcute stocurile de alimente, materii prime, combustibil, produse și materiale ce se produc în special pe teritoriul României. Ministerul Economiei convoacă companiile din domeniu și asigură umplerea stocurilor de gaz și țiței la capacitate maximă.
11. **AGRICULTURĂ**

***(10 PROGRAME PRIORITARE)***

1. **Programul Produse proaspete in fiecare casă.** Asigurarea valorificării ofertei din lanțurile de aprovizionare scurte prin intermediul aplicațiilor inteligente.

* Micii producători vor putea livra producția proprie prin intermediul unei **rețele de colectare locale/regionale/naționale** pe baza comenzilor primite prin intermediul unor platforme inteligente.
* Rețeaua de colectare va fi construită piramidal de către cooperative agricole care vor primi sprijin pentru constituire și logistică de livrare sub condiția valorificării produselor în baza condițiilor din program (valorificare inteligentă pe bază de comenzi)
* Se vor realiza aplicații informatice cu impact local, regional, național care să conțină oferta de produse, prețurile, furnizorul și elementele de preț și transport. Costurile aplicațiilor vor fi suportate de stat în primii doi ani de funcționare iar apoi acestea se vor susține din abonamentele furnizorilor și clienților.
* Accesarea programului atrage după sine o **scutire pe impozitului pe venit în primii 2 ani de participare pentru furnizori**.

*Beneficiari: 100.000 producători mici.*

*Impact financiar: 20.000.000 lei/an.*

1. **Program privind Acordarea unor pachete de sprijin în agricultură**.

* Pentru **fermele zootehnice** de 10.000 euro prin accesarea schemei de minimis. Pentru fermele care dețin până la 50 capete bovine sau alte specii (porc, pasăre, ovine, caprine, bubaline, familii de albine etc.) echivalent unitate vită mare (50 UVM). În situația în care există un număr mai mic de UVM ajutorul se reduce proporțional iar în cazul depășirii acesta crește proporțional în funcție de numărul de animale deținute, dar nu mai mult de 20.000 euro/exploatație.
* Pentru **fermele vegetale** - cultură mare, constând in primă fixă de 200 de euro/ha dar nu mai mult de 20.000 euro per exploatație reprezentând compensații pentru acoperirea costurilor economice de până la 20.000 euro prin accesarea schemei de minimis.
* Pentru **sectorul legumicol** de 1.000 euro per exploatație pentru exploatațiile care dispun de spații protejate și de 3.000 euro per hectar pentru exploatațiile de legume în câmp, dar nu mai mult de 20.000 euro/exploatație.
* Pentru **sectorul pomicol și viticol** de 20.000 euro per exploatație pentru acoperirea pierderilor de venit cauzate de COVID-19
* Pentru **cultura cartofului**, constând în primă fixă de 5.000 de euro/ha.

**Program național *de colectare, distribuție și comercializare primară* a mărfurilor/ materiilor prime prin intermediul Casei de Comerț Unirea**

**Program privind Acordarea unui sprijin de 500 lei /angajat /lună timp de 6 luni** fiecărui angajator din sectorul agricol care păstrează locul de munca respectiv până la 31.12.2020

**Continuarea și operaționalizarea programelor de sprijin și investiții** (tomate, usturoi, porc, pasăre, irigații, apa gratuită, antigrindină, zona montană, centre sacrificare)

**Program privind distribuirea mărfurilor din programele existente (programul pentru școli, corn, lapte, fructe, legume)** către spitale, unități militare, așezăminte sociale, persoane vulnerabile

**Program de măsuri pentru facilitarea accesului la finanțare acordate sub formă de garanții pentru împrumuturi** acordate beneficiarilor din sectorul agricol și alimentar.

**Program privind subvenționarea cu 50% a achiziției de sămânță** pentru anul agricol 2020-2021

1. **Program privind stimularea asocierii producătorilor locali în cooperative agricole.** Subvenționarea integrală a dobânzii pentru creditele de investiții ale cooperativelor acordate de către băncile de stat și banca de dezvoltare a României în vederea dezvoltării lanțului de producție-depozitare-comercializare și a majorării valorii adăugate. Majorarea facilității acordate din fonduri UE pentru plata primelor de asigurare a culturilor agricole de către cooperativele agricole.
2. **ACCES ECHITABIL LA EDUCAȚIE**

***(6 PROGRAME PRIORITARE)***

Toți copiii, elevii și studenții trebuie să înceapă noul an școlar / universitar în cele mai sigure condiții.

Pe TERMEN SCURT ȘI MEDIU, prin **Programul Educație de calitate în condiții de siguranță sanitară** propunem cele mai bune măsuri pentru a oferi tuturor copiilor, elevilor și studenților soluții de învățare cât mai bune în condiții de siguranță sanitară.

Propunem un **Program integrat și detaliat privind desfășurarea învățământului online** și un **Program privind Digitalizarea resurselor educaționale pentru toți beneficiarii actului de educație**. Asigurăm un acces echitabil și gratuit pentru toți copiii, elevii și studenții din România prin implementarea măsurilor din **Programele TVR Educațional prin Teleșcoală și Biblioteca Virtuală Media**. **Formarea cadrelor didactice** pentru a face față noilor provocări din sistemul de educație reprezintă o prioritate majoră.

1. **Program Educație de calitate în condiții de siguranță sanitară**

Revizuirea și adaptarea planurilor cadru și a planurilor de învățământ astfel încât să fie asigurate fluxuri de elevi și studenți care să permită luarea măsurilor de prevenție COVID-19:

Reducerea numărului de elevi dintr-o clasă trebuie însoțită de suplimentarea personalului didactic existent.

Finanțarea autorităților locale pentru igienizarea tuturor spațiilor școlare.

Finanțarea universităților pentru igienizarea tuturor spațiilor în care se desfășoară activități de învățare, predare și cercetare, dar și cele pentru cazare, masă și servicii sociale destinate studenților

*Realizarea unui sistem centralizat de identificare și repartizare, alături de autoritățile locale și a universităților, a spațiilor disponibile care ar putea fi folosite pentru extinderea spațiului de învățare, astfel încât să fie respectate regulile de distanțare.*

*Realocarea unor sume neangajate din Programe de dezvoltare a infrastructurii la nivel local pentru reamenajarea în regim de urgență a spațiilor destinate activităților didactice.*

Flexibilizarea curriculum-ului și descentralizarea la nivel de instituție de învățământ (școală) astfel încât să permită unităților de învățământ să folosească resursele disponibile într-un mod eficient.

1. **Program privind desfășurarea Învățământului on-line**

*În condițiile în care evoluțiile epidemiologice impun o restricționare a prezenței fizice a elevilor\*\*\* și studenților în școli/universități*, activitatea didactică se va desfășura în **sistem** **mixt de învățare on-line și în condiții de prezență fizică**; în acest sens urmând a fi adoptate **o serie de măsuri** pentru o cât mai bună derulare a activităților în regim online:

*\*\*\*învățământul primar este exclus din sistemul mixt, activitatea didactică desfășurându-se în condiții de prezență fizică, cu respectarea tuturor regulilor de siguranță sanitară.*

* 1. **Infrastructură hardware destinată elevilor și studenților**

*Programul național privind achiziția de laptop-uri sau tablete cu tastatură cu abonament la internet* pentru elevii și studenții atât din grupurile defavorizate, cât și la solicitarea fiecărui elev/student, și pentru cadrele didactice care solicită și nu au beneficiat de dotare din partea unităților și instituțiilor de învățământ

* 1. **Realizarea conectivității pentru toate localitățile din România**
     1. Realizarea *Programului național pentru conectarea școlilor la internet* care va cuprinde unitățile și instituțiile de învățământ care au nevoie de conectarea la internet. Programul se va adresa, în primul rând, unităților de învățământ preuniversitar din localități situate în mediul rural, mediul urban cu până la 10.000 de locuitori precum și celor din zone izolate și/sau defavorizate.
     2. Operatorii economici care vor dota unitățile de învățământ preuniversitar cuprinse în *Programul național pentru conectarea școlilor la internet* vor beneficia de **facilități fiscale**.Astfel, cheltuielile realizate cu dotări și lucrări de investiții efectuate de operatorii economici în infrastructura digitală la nivelul unităților de învățământ preuniversitar de pe teritoriul României cuprinse în *Programul național pentru conectarea școlilor la internet* vor fi **deductibile integral**.
     3. Achiziționarea de servicii de comunicații de date, care să permită accesul, în timp real, la resurse educaționale digitale, aflate oriunde în Internet.

1. **Program privind Digitalizarea resurselor educaționale**

Pe TERMEN SCURT se va realiza un ***sistem integrat de e-Learning bazat pe platforma open-source* pentru învățarea și colaborarea la distanță** pentru acele unități de învățământ care nu dispun de sisteme proprii. Acest sistem integrat de e-Learning va fi dublat de folosirea uneia dintre platformele disponibile gratuit integrabilă cu sistemul de cursuri facilitând interacțiunea directă (live).

Pe TERMEN SCURT se va realiza **”*Platforma națională digitală a educației*” gestionată de Ministerul Educației și Cercetării** - instrument pe care MEC îl va pune la dispoziția unităților de învățământ preuniversitar și al instituțiilor de învățământ superior.

Componente:

*Biblioteca digitală*(Manualul digital însoțit de manualul clasic (copie fidelă); Lecții și materiale auxiliare suplimentare și complementare; Sistem complex de evaluare a cunoștințelor cu grade ridicate de interactivitate);

*Management al școlarității* (Catalog electronic; foaia matricolă electronică; Carnet digital);

*Administrarea și gestionarea patrimoniului, managementul și salarizarea resurselor umane, managementul documentelor*.

* 1. Pe TERMEN SCURT se va demara ***Programul de realizare a laboratoarelor didactice*** în care să existe posibilitatea desfășurării inclusiv a activităților didactice de la distanță.

1. **Program privind Formarea cadrelor didactice**
   1. **Recrutarea în cel mai scurt timp a unui număr suficient de cadre didactice atât pentru învățământul preuniversitar cât și pentru învățământul superior**, inclusiv din rândurile studenților ciclului de masterat și doctorat sau a specialiștilor din mediul economic;
   2. Realizarea **Programului național de formare a competențelor de predare ale cadrelor didactice folosind instrumente digitale** prin programele de studii postuniversitare acreditate în domenii de studii de licență sau masterat înrudite;
   3. Cadrele didactice care folosesc resurse digitale în activitatea de predare – învățare – evaluare vor primi un **spor de 10 % din salariu de bază**.
2. **Program de măsuri privind echitatea și accesul în învățământ** 
   1. **Crearea și finanțarea de posturi astfel încât să existe cel puțin un cadru medical** în fiecare școală/ universitate – maximum 300 de elevi/studenți per cadru medical;
   2. **Crearea și dotarea cabinetelor medicale pentru fiecare școală / universitate**;
   3. Realizarea unui **Program național de recuperare a materiei** începând cu 1 septembrie 2020;
   4. Realizarea unui Plan destinat **elevilor cu dizabilități sau cerințe educaționale speciale cuprinși în unități de învățământ special sau de învățământ special integrat**. Această categorie de elevi va avea prioritate în accesul la toate resursele pe care le oferă statul, acestea fiind adaptate nevoilor lor;
   5. Realizarea unui **Program de consiliere și orientare destinat elevilor și studenților**, în scopul creșterii accesului, participării și finalizării studiilor universitare;
   6. **Adaptarea legislației pentru a permite universităților să organizeze activitatea didactică online și ”față în față”,** având în vedere nevoile de învățare ale diverselor categorii de studenți, pentru flexibilizarea programelor de studii.
3. **Programul național de învățământ TVR Educațional – acces gratuit la educație pentru toți elevii din România**

Prin Parteneriat cu Televiziunea Română TVR se va realiza ***Programul național TVR Educațional* care să cuprindă:**

* *Platforma educațională digitală multimedia*: Teleșcoala– cursurile din toate ciclurile de învățământ; Lecții din programa școlară susținute de profesori foarte buni, inclusiv în limbile minorităților naționale; Sinteze, recuperarea materiei pentru pregătirea elevilor; Organizarea de ateliere/cluburi
* *Biblioteca virtuală multimedia -* TVR va avea posibilitatea de a dezvolta o platformă care să fie accesată prin diferite medii de interacțiune în funcție de condițiile utilizatorului (Internet, televiziune). Programul va avea o largă adresabilitate: elevi, cadre didactice, familie.

1. **PUTERE DE CUMPĂRARE, LOCURI DE MUNCĂ ȘI CREȘTEREA NATALITĂȚII**

***(8 PROGRAME ȘI MĂSURI PRIORITARE)***

Creșterea veniturilor și a puterii de cumpărare trebuie să reprezinte principalele obiective ale oricărui program de guvernare. **Respectarea legilor adoptate privind creșterea pensiilor și a alocațiilor**, precum și **creșterea nivelului de trai al populației** reprezintă un motor consistent pentru stimularea cererii.

Un **loc de muncă bine plătit** reprezintă cea mai bună formă de protecție socială activă.

Propunem o **Schemă de ajutor de stat privind creșterea ocupării** în zonele cu șomaj ridicat și măsuri concrete pentru **stimularea angajării românilor trimiși în șomaj în ultimele 9 luni**.

Implementarea unui **Program Integrat de Creștere a Natalității** poate rezolva una dintre problemele structurale grave ale României – problema demografică.

**RESPECTAREA LEGILOR ADOPTATE PRIVIND CREȘTEREA PENSIILOR ȘI A ALOCAȚIILOR**

1. **Plata alocațiilor pentru copii potrivit legii nr. 14/2020**
2. **Creșterea punctului de pensie și recalcularea pensiilor potrivit prevederilor legii nr. 127/2019**
3. **Creșterea indemnizației minime sociale (pensia minimă) începând cu data de 1 septembrie 2020**
4. **Creșterea indemnizației de șomaj și a indemnizației de sprijin pentru persoanele cu dizabilități**

**CREȘTEREA OCUPĂRII/STIMULAREA ANGAJĂRII PERSOANELOR TRIMISE ÎN ȘOMAJ ÎN ULTIMELE 9 LUNI**

1. **Stimul de reinserție de 3.000 lei pentru 12 luni** pentru angajatorii care angajează șomeri sau persoane care au revenit din străinătate și cărora le acordă cel puțin salariul mediu brut pe economie
2. **Reconversie profesională. Acordarea a 2500 lei / lunar angajatorilor care încadrează ucenici / stagiari sau persoane care fac reconversie profesională, pentru o perioadă de 1 an**, cu obligația menținerii în activitate a persoanei respective încă un an de la data încetării activității. Finanțarea va fi asigurată de ANOFM va suporta din fonduri naționale decontate ulterior din fonduri europene
3. **Schemă de ajutor de stat privind creșterea gradului de ocupare în zonele cu șomaj ridicat** (mai mare de 5%), pentru a stimula investițiile si ocuparea
   1. Compensarea cheltuielilor pentru locurile de muncă din respectiva investiție, numai daca angajații au salarii **cel puțin egale** câștigului salarial mediu brut lunar pe economie.
   2. Schema de ajutor de stat are in vedere susținerea afacerii cu până la maximum 100.000 euro, din care 50% urmează să fie acoperiți prin ajutor nerambursabil plătit de la buget doar pentru acoperirea salariilor angajaților, aferent noilor locuri de munca create, precum si garanția statului pentru efortul financiar al angajatorului acoperit prin credit garantat pentru 50% din plafonul maxim de 100.000 euro.

**PROGRAME INTEGRATE DE CREȘTERE A NATALITĂȚII**

1. **Adoptarea și implementarea unui plan integrat de creștere a natalității** 
   1. **Sprijinirea elevilor nu doar pentru a merge la școală, ci și pentru a învăța bine** **prin acordarea de stimulente financiare din fonduri UE** pentru frecventarea cursurilor gimnaziale/liceale/burse sociale/subvenționarea transportului și a chiriei pentru **continuarea cursurilor**. Stimulentele vor fi acordate pe criterii de performanță școlară *(existența unui număr maxim de absențe nemotivate, dar și o medie minimă pentru care se acordă indemnizația.)*  O măsură de protecție socială a copiilor din familiile sărace, totodată.
   2. **Creșterea indemnizației de creștere a copilului de la nivelul salariului minim pe economie la 100% din media veniturilor nete din ultimele 12 luni**, dar nu mai mult de echivalentul a 7 salarii minime nete pe economie
   3. **Majorarea stimulentului de inserție pentru mamele care se întorc la serviciu** la 1,5 salarii minime nete pe economie în primul an de după nașterea copilului, respectiv 1 salariul minim net pe economie în cel de-al doilea an
   4. **Acordarea de vouchere pentru creșe private până la intrarea copiilor în grupa mică de grădiniță**.
   5. **Acordarea de stimulente în funcție de numărul de copii**
   6. **Acordarea de credite cu dobândă subvenționată de către stat pentru achiziția primei case/a unei case mai mari/construcția unei case/ renovarea casei în cazul fiecărei familii cu copii, respectiv reducerea datoriei cu fiecare copil născut.**

**8.6.1. Reducerea impozitului pe venit/profit în cazul familiilor de întreprinzători din agricultură, proporțional cu majorarea numărului de copii**

**8.6.2. Prima de la stat pentru conturile de economii pentru copiii minori și a unei prime la împlinirea a 18 ani** - 1000 de euro pentru primul copil, 2000 de euro pentru al doilea copil și 4000 de euro începând cu al treilea copil

**8.6.3. Majorarea stimulentului de inserție pentru mamele care au născut cel puțin 2 copii și acordarea lui pe o perioadă de 3 ani începând cu nașterea celui de-al treilea copil**

**8.6.1. Acordarea unei bonificații pentru pensie** – 1% pentru 1 copil, 4% pentru 2 copii, 10% pentru cel puțin 3 copii

1. **INVESTIȚII. ECONOMIE ȘI FISCALITATE**

***(7 PROGRAME PRIORITARE)***

Stopăm jaful din banul public prin reașezarea bugetelor conform noilor priorități determinate de criza COVID-19-19.

Prioritizăm proiectele de investiții publice după următoarele criterii: efectul de multiplicare, crearea de locuri de muncă și reducerea decalajelor de dezvoltare între regiunile din România.

Propunem **Programul de Investiții prin Fondul Național de Dezvoltare Locală a Infrastructurii**, pentru modernizarea urbanului mic și a ruralului românesc. Implementăm **măsuri stricte pentru creșterea veniturilor la bugetul de stat și reducerea evaziunii fiscale**.

Continuăm stimularea sectorului Construcții inclusiv prin Programul **Rezidențe moderne pentru vârsta a III-a** și **aplicăm Programe de sprijin pentru companiile mari din domenii strategice și IMM uri**.

1. **Program de stopare a risipei banului public.**

Reașezarea bugetului conform noilor priorități și Programarea Bugetară.

Reducem risipa banului public prin raționalizarea cheltuielilor nejustificate, iraționale, neeconomicoase.

Prioritizarea proiectelor pentru care se alocă efectiv fonduri la nivel guvernamental și local.

1. **Program de creștere a colectării veniturilor la buget și reducerea evaziunii fiscale**
   1. **Modificarea substanțială a legislației comerciale, fiscale și contabile** în scopul reflectării cu acuratețe a întregului volum al veniturilor realizate de firme prin îmbunătățirea regimului de emitere și circulație a facturilor, utilizarea fără excepție a caselor de marcat și racordarea acestora la **sistemul central informatic al ANAF**, care, la rândul său, trebuie rapid pus în funcțiune.
   2. Transpunerea imediată a prevederilor Inițiativei la nivel global privind evitarea erodării bazei impozabile și a transferului profiturilor, ceea ce va **reduce substanțial evaziunea fiscală.**
   3. **Eficientizarea semnificativă a activității ANAF în raport cu agenții economici** prin:
      1. Acordarea restituirilor de TVA și a altor creanțe ale firmelor în raport cu bugetul numai după compensarea, potrivit prevederilor actuale ale Codului Fiscal, cu obligațiile acelorași agenți economici către buget.
      2. Dezvoltarea și consolidarea compartimentului din cadrul ANAF care verifică prețurile de transfer în scopul reducerii substanțiale a acestei practici de evaziune fiscală.
      3. Folosirea eficientă a matricei de risc pentru orientarea verificărilor, în mod prioritar, către firmele cu cel mai ridicat risc fiscal (posibila evitare sau evaziune în plata taxelor).
2. **Program de Investiții prin Fondul Național de Dezvoltare Locală a Infrastructurii, pentru modernizarea ruralului românesc.** 
   1. **Alocări directe și împrumuturi în lei**, acordate din disponibilitățile contului curent general al Trezoreriei Statului în limita sumei de 1 miliard euro pentru trimestrul 4 din anul 2020 **pentru** **UAT în vederea asigurării Pachetului minim de servicii publice în fiecare localitate din mediul rural** - 10 (zece servicii):
3. **Sănătate: dispensar medical rural, centru medical de permanență;**
4. **Educație: școli, grădinițe, creșe;**
5. **Apă-canalizare;**
6. **Energie termică, electrică: iluminat public;**
7. **Transport, drumuri: modernizare/reabilitare drumuri comunale, județene, străzi, zone pietonale, poduri, pasaje, piste biciclete;**
8. **Salubrizare: conformare cu țintele obligatorii;**
9. **Cultură: cămin cultural;**
10. **Culte: reabilitare lăcaș de cult;**
11. **Sport: construcție/modernizare baze sportive pentru sport de masă și performanță;**
12. **Locuință: locuințe sociale, locuințe pentru tineri, locuințe de serviciu pentru specialiști, clădiri cu risc seismic.**
13. **Program privind stimularea sectorului Construcții.** 
    1. Finalizarea investițiilor în curs de execuție și asigurarea măsurilor de punere la dispoziție a instrumentelor de logistică in sectorul de sănătate.
    2. Toate investițiile cu finanțare europeana aflate în curs de execuție vor fi evaluate rapid și vor fi dispuse masuri de accelerare a lor.
    3. Evaluarea sesiunilor depunere proiecte pentru anul 2020 si asigurarea sprijinului logistic si administrativ pentru administrațiile publice sau instituții in vederea depunerii urgente a proiectelor cu finanțare nerambursabilă în scopul contractării imediate a acestora.
    4. **Programul rezidențe moderne pentru vârstnici.** 
       1. Construcția de rezidențe moderne pentru persoane peste 65 de ani.
       2. Ajutor nerambursabil de până la 50% din cheltuielile eligibile (maxim 15.000 de euro pe apartament și maxim 7.500 euro pentru o cameră) pentru construcția, amenajarea și dotarea rezidențelor pentru persoane vârstnice.
       3. Posibilitatea finanțării investiției prin credit garantat de stat.
       4. Alocație bugetara de 10 ori mai mare decât în prezent, respectiv de 1.400 lei / lună pentru fiecare locatar.
       5. Minim 25 m2 /locatar, maxim două persoane/apartament.
       6. Se vor asigura în integralitate cheltuielile privind cazarea, hrana și asistența medicală.
14. **Program de sprijin pentru companii strategice/IMM.**
    1. **Împrumuturi acordate de stat companiilor și garantarea acestor împrumuturi de către companii cu acțiuni în contrapartida în limita sumei de 1 miliard de euro.** Măsura trebuie să se refere la domenii strategice care să se refere strict la companii care acționează în domeniile strategice, energie, comunicații, intermediere financiară, infrastructura critică, utilități, industrie petrochimică, industrie farma etc.
    2. **Program de asigurare a capitalului de lucru pentru IMM.**

**Acordarea de linii de creditpentru acoperirea deficitelor temporare ale capitalului de lucru prin intermediul băncilor cu capital de stat (CEC Bank, Eximbank),** cu termen între 3 și 10 ani, cu dobândă cuprinsă între 0% și 50% din IRCC afișat de Banca Națională a României, pentru persoanele fizice, pentru întreprinderi mici si mijlocii (”IMM”), întreprinderi individual, asociații familiale, pentru a stimula revenirea rapidă a activității.

1. **Program de sprijin pentru export.**

Acordarea de garanții guvernamentale companiilor exportatoare pentru susținerea activității curente, inclusiv a șomajului tehnic.Schemele de garantare vor fi acordate de Eximbank cu plafon de 5 miliarde lei și posibilitatea garantării cu până la 100% a creditului cu perioadă extinsă de grație fără plata ratelor în interiorul perioadei de grație.

1. **Program Start-Up Nation** 
   1. **Continuare Program Start-Up Nation**
   2. **Acordarea de garanții de stat pentru creditele care pot fi accesate de către companiile care au accesat Start-Up Nation, dar și pentru celelalte start-up-uri** prin intermediul băncilor cu capital de stat.
2. **DIGITALIZAREA MARILOR SISTEME PUBLICE**

2020 este anul în care atât economia, cât și societatea se află la granița unei noi revoluții fundamentale.

Stimularea inovației în mod activ, stimularea dezvoltării de proprietate intelectuală cu mare valoare adăugată și o administrație pro-activă augmentată tehnologic, capabilă să răspundă noilor așteptări ale cetățenilor și mediului de afaceri românești sunt marile provocări ale perioadei următoare. Prin urmare, propunem demararea și în România a eforturilor pentru crearea Societății 5.0 - „societatea super-inteligentă”, societatea viitorului.

Digitalizarea reprezintă una dintre prioritățile esențiale și la nivelul UE, contextul pandemiei COVID-19 accentuând atât necesitatea dezvoltării unor sectoare precum e-sănătate, e-guvernare, e-educație, cât și importanța competențelor și abilităților digitale ale populației.

1. **Înființarea Ministerului Comunicațiilor și Digitalizării**

În vederea agregării la nivelul unui singur actor instituțional guvernamental a tuturor deciziilor strategice care țin de domeniile comunicațiilor și digitalizării și care să reprezinte linia directă și asumată de conectare și dialog cu evoluțiile și instituțiile europene.

1. **Program de interoperabilitate, cloud guvernamental și servicii publice electronice.**

**Dezvoltarea la nivel guvernamental a următoarelor elemente critice pentru arhitectura IT guvernamentală:**

* 1. Crearea unei arhitecturi de interoperabilitate obligatorie pentru toate serviciile publice centrale;
  2. Cloud-ul Guvernamental și migrarea sistemelor informatice la nivelul acestuia;
  3. Dezvoltarea de instrumente și modalități de autentificare electronică pentru accesarea și utilizarea serviciilor publice electronice.

1. **Program privind actualizarea/reproiectarea sistemelor informatice ale instituțiilor esențiale pentru funcționarea statului: Agenția Națională de Administrare Fiscală, Casa Națională de Pensii Publice, Casa Națională de Asigurări de Sănătate**.

Având în vedere impactul asupra activităților de raportare fiscală a tuturor contribuabililor prin eliminarea poverii administrative și implicit asupra ratei de colectare a taxelor și impozitelor, asupra activității de gestiune a plății pensiilor, asupra îmbunătățirii serviciilor publice electronice de care pot beneficia **peste 4,5 milioane de pensionari** din România, prin digitalizarea inclusiv a datelor istorice legate de administrarea pensiilor, asupra a **18 milioane de persoane beneficiare de servicii medicale și medicamente**, a unui număr de **peste 70.000** de utilizatori reprezentând **furnizori de servicii medicale și medicamente**, cu **peste 700.000 de servicii raportate și validate zilnic**.

1. **Program privind acțiunile de digitalizare a activității unor domenii cheie**: educație, sănătate, cultura, agricultura, transport, judiciar, afaceri interne, protecția mediului înconjurător, administrație publică, securitate cibernetică.
   1. **E-educație**
      1. **Digitalizarea activității cadrelor didactice** din cadrul unităților de învățământ prin punerea la dispoziție a unei infrastructuri tehnologice moderne și care să faciliteze un mod de învățare facil pentru elevi, precum și trăsăturile de mobilitate a procesului de învățare.
      2. Accelerarea implementării proiectului Biblioteca Virtuală; subvenții racordare la internet pentru familiile defavorizate; achiziție de sisteme de calitate pentru transmisie live; subvenții pentru augmentarea conexiunilor la internet ale școlilor; achiziție laptop-uri pentru elevii fără mijloace financiare. *(Măsuri cuprinse în* ***CAP. IV. Acces echitabil la educație****)*
   2. **E-sănătate**

**Digitalizarea infrastructurii din sănătate / digitalizarea instituțiilor medicale** – ex: soluții IT de programare a intervențiilor chirurgicale, raportare a diverselor date statistice, crearea interoperabilității între sistemele actuale, creșterea gradului de informatizare la nivelul furnizorilor publici de servicii de sănătate.

* 1. **E-agricultură** 
     1. **Programe guvernamentale de susținere a investițiilor în vederea adoptării de soluții digitale în agricultură** – achiziții de utilaje pentru controlul mecanic al bolilor și dăunătorilor (fără pesticide), drone pentru fotografierea și supravegherea culturilor, etc.
     2. **Stimularea dezvoltării agriculturii ecologice**, prin implementarea unui sistem digital național de monitorizare a calității solului în vederea garantării calității de produs ecologic, pe tot lanțul de producție ecologică, ceea ce ar genera inclusiv o creștere a forței de muncă în fermele ecologice;
  2. **E-transporturi:**

**Introducerea 5G de-a lungul coridoarelor principale de transport precum și a sistemelor C-ITS care va permite trecerea la CCAM** (*Cooperated, Connected and Automated Mobility*) domeniu de interes pentru UE care își propune să devină lider pe piața globală.

1. **Programul ”Împreună digitalizăm România!**”

Crearea unui **program de dezvoltare a competențelor digitale de bază ale cetățenilor** care să se dezvolte la nivelul fiecărei unități administrativ teritoriale (Centre de dezvoltare a competențelor digitale la nivelul fiecărei primării) prin lansarea de parteneriate cu reprezentanții industriei IT, cu acces gratuit.

1. **Program de standardizare a site-urilor web ale instituțiilor publice**

În vederea unui acces mai facil la informații de interes public pentru cetățeni si companii este necesară elaborarea unor norme de standardizare a schemelor logice ale site-urilor web și impunerea unui termen pentru conformare cu acestea și cu ghidul de identitate vizuală al Guvernului, deja existent.

1. **Program național de susținere a transformării digitale a IMM-urilor,** prin scheme de ajutor de stat pentru tehnologizarea avansată a industriilor.
2. **Programul ”Smart Cities and Communities”**

**Relansarea economică a României printr-o nouă abordare privind *finanțarea dezvoltării durabile a zonelor urbane și orașelor*,** prin finanțarea dezvoltării conceptului de orașe inteligente „*Smart Cities and Communities*”, în care orașele și actorii inovativi din acestea lucrează împreună la furnizarea unor servicii publice mai eficiente, axându-se pe servicii de sănătate și sociale, e-Guvernare, 5G, planificare urbană și dezvoltarea modului de a învăța și a aptitudinilor într-un mod sustenabil.

* + *Reglementarea modelului de guvernanță a datelor colectate de orașul inteligent.*
  + *Ghid privind tehnologiile minimal necesare a fi adoptate de o așezare umană pentru a putea primi calificativul „inteligent”.*
  + *Finanțări (axe/acțiuni în mai multe programe operaționale) pentru: uzine de epurare a apei, uzine de procesare inteligentă a deșeurilor, contoare de utilități inteligente, panouri solare, mobilă stradală inteligentă, stâlpi inteligenți, zone cu wifi gratuit, stații de încărcare dispozitive mobile, senzori pentru monitorizare transport public în timp real, stații cu afișaje în timp real pentru transportul de suprafață, parcări inteligente, hub-uri inteligente pentru biciclete, contoare automate de biciclete, resurse publice partajate pentru micromobilitate.*

1. **Un program amplu de asigurare a conectivității**, **la nivel de disponibilitate, capacitate și utilizare.** Acesta trebuie să includă perspectivele dezvoltării 5G și 6G în România, incluzând și implementarea coridoarelor 5G pentru mobilitatea conectată și automatizată.